വാളയാര് ഡാമില് കാണാതായ മൂന്ന് വിദ്യാര്ഥികളുടെയും മൃതദേഹം ലഭിച്ചു അപകടത്തിന് കാരണം മണലെടുത്ത കുഴികള് സംഘത്തിലുണ്ടായിരുന്ന സുന്ദരാപുരം സ്വദേശികളായ രാഹുല്15, പ്രണവ്16 എന്നിവര് രക്ഷപ്പെട്ടു. ഡാമിലെ തമിഴ്നാട് പിച്ചനൂര് ഭാഗത്താണ് കൂട്ടുകാര് കുളിക്കാനിറങ്ങിയത്. വാളയാര്: വാളയാര് ഡാമില് കുളിക്കാനിറങ്ങി അപകടത്തില് പെട്ട മൂന്ന് വിദ്യാര്ഥികളുടെയും മൃതദേഹം ലഭിച്ചു. പൂര്ണേഷ്16, ആന്റോ16, സഞ്ജയ് കൃഷ്ണന്16 എന്നിവരുടെ മൃതദേഹമാണ് കണ്ടെത്തിയത്. കോയമ്ബത്തൂര് സുന്ദരാപുരം സ്വദേശികളാണ്. തിങ്കളാഴ്ച ഉച്ചയോടെയാണ് വാളയാര് ഡാമില് കുളിക്കാനിറങ്ങിയ അഞ്ച് വിദ്യാര്ഥികളില് മൂന്നു പേരാണ് അപകടത്തില്പെട്ടത്. സംഘത്തിലുണ്ടായിരുന്ന സുന്ദരാപുരം സ്വദേശികളായ രാഹുല്15, പ്രണവ്16 എന്നിവര് രക്ഷപ്പെട്ടു. ഡാമിലെ തമിഴ്നാട് പിച്ചനൂര് ഭാഗത്താണ് കൂട്ടുകാര് കുളിക്കാനിറങ്ങിയത്. ആദ്യം വെള്ളത്തില് പെട്ട സഞ്ജയ് കൃഷ്ണയെ രക്ഷിക്കാന് ശ്രമിക്കുന്നതിനിടെയാണ് പൂര്ണേഷും ആന്റോ ജോസഫും അപകടത്തില് പെട്ടത്. കൂടുതല് ആഴത്തിലേക്ക് ഇറങ്ങിയ 3 പേരും മണലെടുത്ത കുഴികളില്പ്പെട്ട് മുങ്ങുകയായിരുന്നു. കഞ്ചിക്കോട്, പാലക്കാട് സ്ഥലങ്ങളില് നിന്ന് ഫയര്ഫോഴ്സ് യൂണിറ്റും സ്കൂബ സംഘവും വന്ന് മണിക്കൂറുകളോളം തിരച്ചില് നടത്തിയെങ്കിലും കണ്ടെത്താനായില്ല. കനത്ത മഴയുണ്ടായിരുന്നതിനാല് തിരച്ചില് നടത്താന് ബുദ്ധിമുട്ടനുഭവപ്പെട്ടു. ഇന്ന് രാവിലെ പൂര്ണേഷിന്റെ മൃതദേഹം കണ്ടെത്തി. ഉച്ചയ്ക്ക് ആന്റോയുടെയും സഞ്ജയ് കൃഷ്ണയുടെയും മൃതദേഹങ്ങള് കണ്ടെടുത്തു. കോയമ്ബത്തൂര് മളമച്ചാന്പെട്ടി ഒറ്റക്കാല് മണ്ഡപം ഹിന്ദുസ്ഥാന് പോളിടെക്നിക് കോളേജിലെ കമ്ബ്യൂട്ടര് എന്ജിനിയറിങ് ഒന്നാം വര്ഷ വിദ്യാര്ഥികളാണ് ഇവര്.